|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 024-01/25-01/3

URBROJ: 2170-30-25-1

Omišalj, 03. siječnja 2025.

**PREDMET: Savjetovanje sa zainteresiranom javnošću o Nacrtu plana razvoja sustava civilne zaštite na području općine Omišalj za 2025.g.**

 Na temelju članka 11. Zakona o pravu na pristup informacijama („Narodne novine“ broj 25/13, 85/15 i 69/22) objavljujemo poziv za savjetovanje sa zainteresiranom javnošću u postupku donošenja Plana razvoja sustava civilne zaštite na području općine Omišalj za 2025.g.

 Člankom 17. stavkom 1. alinejom 1. Zakona o sustavu civilne zaštite (Narodne novine 82/15, 118/18, 31/20, 20/21 i 114/22) propisano je da predstavničko tijelo, na prijedlog izvršnog tijela jedinice lokalne i područne (regionalne) samouprave razmatra i usvaja godišnji plan razvoja sustava civilne zaštite s financijskim učincima za trogodišnje razdoblje.

 Nadalje, člankom 54. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (“Narodne novine“ broj 66/21) propisano je da su svi nositelji izrade planskih dokumenata u civilnoj zaštiti dužni u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti u vezi s javnim politikama na području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja.

 Također, odredbom članka 52. stavka 2. Pravilnika propisano je da se planom razvoja sustava civilne zaštite utvrđuje, između ostalog, i projekcija s financijskim učincima za trogodišnje razdoblje, pa se stoga uz ovaj Nacrt plana razvoja sustava civilne zaštite na području općine Omišalj za 2025. godinu daje i prikaz osiguranih sredstava u Proračunu za organizaciju i razvoj sustava civilne zaštite za trogodišnje razdoblje.

 **Svoje prijedloge vezane uz Nacrt plana razvoja sustava civilne zaštite možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu:** **maja.mahulja@omisalj.hr**

 **Savjetovanje o Nacrtu procjene otvoreno je do 01. veljače 2025. godine.**

 Po završetku Savjetovanja svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima, kao i razlozima neprihvaćanja i to Izvješće bit će objavljeno na ovoj stranici.

Općina Omišalj

Temeljem članka 17. stavka 1. Zakona o sustavu civilne zaštite („Narodne novine“ 82/15, 118/18, 31/20, 20/21 i 114/22) i članka 33. Statuta Općine Omišalj („Službene novine Primorsko-goranske županije“ broj 5/21) Općinsko vijeće Općine Omišalj, na sjednici 2025. godine donosi

**PLAN RAZVOJA SUSTAVA CIVILNE ZAŠTITE**

**NA PODRUČJU OPĆINE OMIŠALJ ZA 2025. GODINU**

Slijedom Analize stanja sustava civilne zaštite na području Općine Omišalj za 2024. godinu, te Smjernica za organizaciju i razvoj sustava civilne zaštite na području Općine Omišalj za razdoblje od 2024. do 2027. godine, donosi se godišnji plan aktivnosti za 2025. godinu sa visinom planiranih sredstava u Proračunu Općine Omišalj za 2025.g. i projekcijama za 2026. i 2027.g. kako je navedeno u Prilogu 1:

1. **Općinsko vijeće razmotriti će i donijeti sljedeće dokumente:**
2. Analiza stanja sustava civilne zaštite za proteklu godinu,
3. Godišnji plan razvoja sustava civilne zaštite za tekuću godinu s financijskim učincima za trogodišnje razdoblje,
4. Procjena rizika od velikih nesreća
5. Izvješće o stanju zaštite od požara za područje općine Omišalj za 2024.g.
6. Godišnji provedbeni plan unaprjeđenja zaštite od požara za područje općine Omišalj,
7. Plan djelovanja u području prirodnih nepogoda za sljedeću godinu.
8. **Općinski načelnik donijeti će sljedeće dokumente:**
9. Plan djelovanja civilne zaštite Općine Omišalj
10. Plan vježbi civilne zaštite
11. **Stožer civilne zaštite:**
12. Održavati će sjednice prema potrebi, a najmanje jedan put godišnje, i to prije turističke sezone.
13. Provest će se edukacija novih članova Stožera u suradnji sa Područnim uredom civilne zaštite Rijeka (PUCZ).
14. Donijet će se planski dokumenti u skladu s Programom aktivnosti u provedbi posebnih mjera zaštite od požara od interesa za RH.
15. **Javna vatrogasna postrojba Grada Krka**
	1. Obavljat će svoju redovnu djelatnost, u sklopu koje će provoditi i vježbe sukladno svojim planovima rada i postupanja.
	2. Javna vatrogasna postrojba uskladit će svoje djelovanje s odredbama Zakona o vatrogastvu
16. **Dobrovoljno vatrogasno društvo Njivice**
	1. Djelovati će sukladno svom programu rada (obučavanje, vježbe, natjecanja, dežurstva, intervencije u suradnji sa Javnom vatrogasnom postrojbom i samostalno, održavanje voznog parka i opreme)
17. **Hrvatski crveni križ**
	1. Obavljati će poslove iz svog područja te sukladno Operativnom planu zaštite i spašavanja Gradskog društva Crvenog križa Krk, uključujući provođenje vježbi, edukacija, tečajeva i sl.)
18. **Postrojba civilne zaštite**
	1. Animirati će se postojeći članovi postrojbe te će se nastojati pridobiti novi u cilju formiranja nove postrojbe opće namjene sukladno Procjeni rizika od velikih nesreća i odluci Općinskog vijeća o formiranju postrojbe.
19. **Povjerenici civilne zaštite**
	1. Provest će se edukacija/osposobljavanje u suradnji s PUCZ Rijeka
20. **Pravne osobe koje pružaju usluge**
	1. Odluka o određivanju pravnih osoba od interesa za sustav civilne zaštite će se prema potrebi revidirati.
21. **Edukacije djece u školama i vrtićima**
	1. Provodit će se u dogovoru sa JVP Grada Krka/Crvenim križem, Osnovnom školom, Dječjim vrtićem.
22. **Sustav za uzbunjivanje**
	1. Provodit će se kontinuirano ispitivanje sirena za uzbunjivanje stanovništva. Nositelj ukupnog sustava uzbunjivanja građana na području Primorsko-goranske županije je ŽC 112 sa sjedištem u Rijeci, koji osigurava stabilnost sustava uzbunjivanja, ali i obavijesti građanima.

KLASA: 024-01/25-01/3

URBROJ: 2170-30-25-1

Omišalj, 2025.

**OPĆINSKO VIJEĆE OPĆINE OMIŠALJ**

**Predsjednica**

**Dunja Mihelec, v.r.**

**Prilog:1**

**IZVOD IZ PRORAČUNA I PROJEKCIJA O VISINI OSIGURANIH SREDSTAVA**

**ZA ORGANIZACIJU I RAZVOJ SUSTAVA CIVILNE ZAŠTITE**

**U RAZDOBLJU OD 2025. DO 2027.GODINE**

 **- u eurima**

|  |  |  |  |  |
| --- | --- | --- | --- | --- |
| **R.br** | **OPIS POZICIJE** | **PLANIRANO ZA 2025.G.** | **PLANIRANO ZA 2026.G.** | **PLANIRANO ZA 2027.G.** |
| **1.** | **CIVILNA ZAŠTITA** **-**postrojba, stožer | 2.000,00 | 2.000,00 | 2.000,00 |
|  | **Ukupno:** | **2.000,00** | **2.000,00** | **2.000,00** |
| **2.** | **VATROGASTVO**-JVP-Vatrogasna zajednica-DVD Njivice-Program aktivnosti u provedbi posebnih mjera zaštite od požara od interesa za RH-Kapitalna donacija-nabavka vatrogasnog vozila | 150.830,0064.015,0015.000,002.670,0077.854,00 | 150.830,0065.000,0015.000,002.670,0077.854,00 | 150.830,0065.000,0015.000,002.670,000,00 |
|  | **Ukupno:** | **310.369,00** | **311.354,00** | **233.500,00** |
| **3.** | **UDRUGE GRAĐANA**-Gorska služba spašavanja (HGSS) | 2.000,00  | 2.000,00 | 2.000,00 |
|  | **Ukupno:** | **2.000,00**  | **2.000,00** | **2.000,00** |
| **4.** | **Hrvatski crveni križ – GDCK KRK i Caritas** | **24.500,00** | **24.500,00** | **24.500,00** |
| **5.** | **SVEUKUPNO**  | **338.869,00** | **339.854,00** | **262.000,00** |